钦定古今图书集成/明伦汇编/氏族典/第242卷 > 张砺
## 钦定古今图书集成/明伦汇编/氏族典/第242卷 > 张砺

按《辽史张砺传》：砺，磁州人。初仕唐，为招讨判官，从赵
德钧援张敬达于河东。及敬达败，砺入契丹。后太宗
见砺刚直有文彩，擢翰林学士。砺临事必尽言无所
避。会同初，升翰林承旨，从太宗伐晋，入汴，诸将萧翰、
麻答辈肆杀掠，砺奏曰：“今大辽始得中国，宜以中国
人治之，不可专用国人及左右近习。”顷之，车驾北还，
至栾城，崩。时砺在恒州，萧翰与麻答以兵围其第，砺
出见翰，趣令锁之。是夕，砺恚愤卒。